text: 16-årig pige voldtaget ved Koldinghus
  26 oktober 2014 kl. 09.38
  Sydøstjyllands Politi arbejder intenst med at opklare en fuldbyrdet voldtægt på det grønne område ved Koldinghus. En 16-årig pige har anmeldt, at hun blev voldtaget ved to-tiden natten til søndag.
  Pigen havde mødt manden på et værtshus i byen og fulgtes med ham bagefter. Efter voldtægten forsvandt manden mod Jernbanegade, hvor de også var kommet fra.
  Gerningsmanden er omkring 20 år, dansker og cirka 180 centimeter høj, almindelig af bygning, lysebrunt hår der var kort i siderne og han havde en "strit" i toppen, siger vagtchef Jørn Lindhardt til TV SYD.
  Han havde en sort regnjakke på med tre sølvfarvede prikker på den ene skulder. Desuden var han iført en hvid t-shirt eller skjorte og mørke bukser.
  Oplysninger i sagen kan gives til politiet på telefon 1-1-4.
  